ŠAKIŲ RAJONO SAVIVALDYBĖS TARYBA

SPRENDIMAS

DĖL REAGAVIMO Į SAVIŽUDYBIŲ RIZIKĄ ŠAKIŲ RAJONO SAVIVALDYBĖJE ALGORITMŲ PATVIRTINIMO

2020 m. gegužės 22 d. Nr. T-167

Šakiai

Vadovaudamasi Lietuvos Respublikos vietos savivaldos įstatymo 6 straipsnio 18 punktu, 16 straipsnio 4 dalimi, 18 straipsnio 1 dalimi, Lietuvos Respublikos sveikatos sistemos įstatymo 63 straipsnio 11 punktu, Lietuvos Respublikos sveikatos priežiūros įstaigų įstatymu, Lietuvos Respublikos socialinių paslaugų įstatymu, Lietuvos Respublikos sveikatos apsaugos ministro 2018 m. liepos 26 d. įsakymu Nr. V-859 „Dėl Pagalbos savižudybės grėsmę patiriantiems, savižudybės krizę išgyvenantiems ir savižudybės krizę išgyvenusiems asmenims teikimo tvarkos aprašo patvirtinimo”, Lietuvos Respublikos sveikatos apsaugos ministro 2018 m. liepos 26 d. įsakymu Nr.V-856 „Dėl Savižudybės krizę išgyvenančių asmenų psichosocialinio vertinimo tvarkos aprašo patvirtinimo“, Lietuvos Respublikos švietimo ir mokslo ministro 2018 m. kovo 8 d. įsakymu Nr. V-229 „Dėl Rekomendacijų dėl krizių valdymo mokyklose patvirtinimo“ ir 2017 m. rugpjūčio 30 d. įsakymu Nr. V-663 „Dėl Psichologinės pagalbos teikimo tvarkos aprašo patvirtinimo“, Šakių rajono savivaldybės taryba n u s p r e n d ž i a:

1. Patvirtinti pridedamus:

1.1. Reagavimo į savižudybių riziką Šakių rajono savivaldybėje algoritmą;

1.2. Reagavimo į vaikų ir paauglių savižudybių riziką Šakių rajono savivaldybėje algoritmą;

1.3. Savižudiškų ketinimų įvertinimo formą.

2. Nustatyti, kad specialistas, teikdamas pagalbą klientui, turinčiam savižudiškų ketinimų, pildo Savižudiškų ketinimų įvertinimo formą.

3. Nustatyti, kad Marijampolės apskrities vyriausiojo policijos komisariato Šakių rajono policijos komisariatas, VšĮ Šakių greitosios medicinos pagalbos stotis, VšĮ Šakių ligoninė iki kiekvieno mėnesio 7 d. pateikia Šakių rajono savivaldybės vyriausiajam specialistui (savivaldybės gydytojui) informaciją apie praėjusį mėnesį teiktą pagalbą ketinusiems/mėginusiems žudytis.

4. Skirti Šakių rajono savivaldybės vyriausiąją specialistę Editą Zubrickienę, reagavimo į savižudybių riziką Šakių rajono savivaldybėje algoritmų koordinatore.

5. Pripažinti netekusiu galios Šakių rajono savivaldybės tarybos 2017 m. rugsėjo 29 d. sprendimą Nr. T-267 „Dėl Reagavimo į savižudybių riziką Šakių rajone algoritmų patvirtinimo“ su visais jo pakeitimais ir papildymais.

Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Savivaldybės meras	Edgaras Pilypaitis